**Lepota različitosti**

Svi smo mi jedinke u Univerzumu.

Enigma je šta je u čijem telu i umu.

U tom svemiru sija zvezda svačija...

Baš kao i čovek, svaka je drugačija.

Svi smo mi po Božijem liku skrojeni,

ali su nam vidici različito obojeni

jer mentalne sposobnosti nisu nam iste,

ali su prave emocije kao suza čiste,

u bloagoslovima jednog nam darovnog života,

svima je darovana različitost,

u kojoj je sadržana jedinstvena lepota…

Dato nam je svima da nas sunce greje,

da dišemo, da se nadamo, volimo,

da nam se ljubav u zenicama nasmeje…

Da prigrlimo saputnika I brata,

podržimo ga I suncem mu širom otvorimo vrata,

jer desilo mu se nešto izvan njegove odgovornosti I volje.

Ako ga utešimo I nama će biti bolje.

Svesni smo da razne nedaće kruže ovim svetom,

najteže je osobama sa invaliditetom.

Teret njihovog položaja u društvu je neminovno pretežak…

Lokalna zajednica treba da napravi pomak

i pokaže upravo tu različitu lepotu,

a svoje parče hleba je najslađe u životu.

Retkima se dešava osmeh na licu,

ako se uključe u lokalnu zajednicu.

Neke primere poznajem lično,

posao dobiju retki I to sporadično.

Inkluziju I plemenitost konkretna dela čine,

pa pojedinci izrastaju u humane, duhovne veličine.

Nisu nam potrebni slogani, papirologija, parole I prazne reči.

Svi znamo da’’prazno bure samo zveči’’

fizički bol bližnjeg ne možemo fizički osetiti,

ali možemo pružiti empatiju I saosećajnost,

da mu se osmeh na lice I nada u dušu vrati.

Zaštitimo tu lepotu različitosti I budimo im vetar u leđa!

Da se osete kao poštovani ljudi,

a ne kao predmet sažaljenja koji se ravnodušnošću vređa!

Tako će pronaći najbolju varijantu sebe u životu,

obojiće sive dane,

a zaposlenje će raspevati njihovu različitost I lepotu!

Još od vrtića mlade treba edukovati,

jer humanost je pozlata duha!

Dobročinstvo je osobina koju treba akcentovati,

a dobro se uvek dobrim vrati.

Ko zna kakve gorke trenutke svako od nas može dočekati?

Prihvatimo ih, čujmo njihovu muku.

Pa zar je tako teško pružiti ruku?

Naši posebni prijatelji za pažnjom vapiju.

Mi na radna mesta nemamo tapiju.

Zato odbacimo sve predrasude,

jer tako ćemo se svrstati u bolje ljude, ublažujući nečiji hendikep.

Sa srcem na dlanu život bi bio suština Božanske ljubavi.

I beskrajno lep.

Bio bi bogatiji u smislu duhovnog zdravlja.

Ljubav prema čoveku oružje je moćno,

a različitost u sebi nosi I ponešto bespomoćno

da bi biće samo rešilo svoje probleme.

zato budimo ljudi, pomozimo na vreme,

jer je lepotom te različitosti satkan ovaj svet.

Dajmo im zasluženi prioritet!

živimo sa njima, a ne pored njih, neka nam to bude životni kredo.

Lepotom duha ulepšajmo ovaj, već dovoljno surovi svet.

Darujmo bližnjima ljudskost lepote različitosti,

neka nas očoveči i opomene jedna od Božijih zapovesti.

Svi mi živimo između čekića i nakovnja ovog, darovanog nam života.

Potrudimo se da se umreži I rastići

međuljudska lepota različitosti.

**I nagrada 2016., Milena Čantrak, Medicinska škola Užice**